
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Către



Biroul permanent al Camerei Deputaţilor



În conformitate cu dispoziţiile art. 88 din Regulamentul Camerei Deputaţilor vă înaintăm, alăturat, Raportul asupra proiectului de Lege pentru ratificarea Convenţiei europene privind protecţia drepturilor omului şi a demnităţii fiinţei umane faţă de aplicaţiile biologiei şi medicinei, Convenţia privind   drepturile   omului   şi    biomedicina,   semnată la Oviedo la data de 4 aprilie 1997 şi a Protocolului adiţional la Convenţia europeană privind protecţia drepturilor omului şi a demnităţii fiinţei umane faţă de aplicaţiile biologiei şi medicinei, referitor la interzicerea clonării fiinţelor umane, semnat la Paris la 12 ianuarie 1998, trimis Comisiei pentru drepturile omului, culte şi problemele minorităţilor naţionale, spre dezbatere şi analiză în fond, cu adresa nr. 224 din 22 mai 2000.

PREŞEDINTE,





SECRETAR,

Nicolae Păun





Florea Buga

PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 

RAPORT

asupra proiectului de Lege pentru ratificarea Convenţiei europene privind protecţia drepturilor omului şi a demnităţii fiinţei umane faţă de aplicaţiile biologiei şi medicinei, Convenţia  privind    drepturile    omului   şi    biomedicina,   semnată la Oviedo la data de 4 aprilie 1997 şi a Protocolului adiţional la Convenţia europeană privind protecţia drepturilor omului şi a demnităţii fiinţei umane faţă de aplicaţiile biologiei şi medicinei, referitor la interzicerea clonării fiinţelor umane, semnat la Paris la 12 ianuarie 1998



În urma examinării, în şedinţa din 9 ianuarie 2001, a proiectului de Lege pentru ratificarea Convenţiei europene privind protecţia drepturilor omului şi a demnităţii fiinţei umane faţă de aplicaţiile biologiei şi medicinei, Convenţia privind   drepturile   omului   şi    biomedicina,   semnată la Oviedo la data de 4 aprilie 1997 şi a Protocolului adiţional la Convenţia europeană privind protecţia drepturilor omului şi a demnităţii fiinţei umane faţă de aplicaţiile biologiei şi medicinei, referitor la interzicerea clonării fiinţelor umane, semnat la Paris la 12 ianuarie 1998, trimis Comisiei noastre spre analiză în fond,  aceasta a hotărât ca proiectul de lege să fie supus spre dezbatere şi aprobare în plenul Camerei Deputaţilor.



La întocmirea raportului, Comisia a avut în vedere avizele favorabile primite de la Comisia juridică, de disciplină şi imunităţi, Comisia pentru politică externă şi Comisia pentru sănătate şi familie, precum şi sugestiile Consiliului Legislativ.



În raport de conţinutul juridic şi obiectul reglementării, proiectul de lege face parte din categoria legilor ordinare.



În cursul dezbaterilor în Comisie, s-a subliniat faptul că proiectul de lege se înscrie pe linia alinierii legislaţiei române la cea comunitară, în domeniul drepturilor omului.

PREŞEDINTE,






SECRETAR,

Nicolae Păun







Florea Buga

